Legal Document

Category: 156

Text:
5. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 269 της 26 Μαρτ./5 Μαΐου 1969 (ΦΕΚ Α΄ 79)  Περί ανασυστάσεως της Κεντρικής Επιτροπής προς αποκατάστασιν απόρων κορασίδων και νεανίδων.  Έχοντες υπ’ όψιν τας διατάξεις: 1.Του άρθρ. 33 του Συντάγματος. 2.Του άρθρου μόνου του Ν.Δ. 3/22-23.11.1968 «περί προσωρινής διοικήσεως οργανισμών και ιδρυμάτων εις την διοίκησιν των οποίων έχει ανάμιξιν ο Βασιλεύς ή μέλος της Βασιλικής Οικογενείας. 3.Του από 1.8.1956 Β.Δ/τος (ΦΕΚ 173 της 6.8.1956) «περί συστάσεως ερανικής επιτροπής προς προικοδότησιν απόρων κορασίδων».  Σελ. 184(α) 357-030 4.Του από 14.4.1959 Β.Δ/τος (ΦΕΚ 75/25.4.1959 Τ.Α΄) «περί κωδικοποιήσεως και συμπληρώσεως των περί αποκαταστάσεως απόρων κορασίδων διατάξεων». Προτάσει του Πρωθυπουργού και του Υπουργού Κοινωνικών Υπηρεσιών απεφασίσαμεν και διατάσσομεν: Άρθρ.1.-Η δια του από 1.8.1956 Β.Δ/τος ως τούτο ετροποποιήθη και συνεπληρώθη μεταγενεστέρως συσταθείσα Κεντρική Επιτροπή προς αποκατάστασιν απόρων κορασίδων και νεανίδων, τελούσα υπό την Επίτιμον Προεδρίαν του Μακαριωτάτου Αρχιεπισκόπου Αθηνών και πάσης Ελλάδος, αποτελείται εφ’ εξής εξ 7 μελών εν οις, ο Πρόεδρος, ο Αντιπρόεδρος και ο Γενικός Γραμματεύς αυτής. Ο Πρόεδρος, ο Αντιπρόεδρος, ο Γενικός Γραμματεύς και τα μέλη λαμβάνονται εξ ακαδημαϊκών, καθηγητών ή υφηγητών ανωτάτων εκπαιδευτικών ιδρυμάτων, ανωτάτων αξιωματικών εν ενεργεία ή εν αποστρατεία, ανωτάτων ή ανωτέρων κρατικών λειτουργών εν ενεργεία ή επιτίμων στελεχών ιδρυμάτων κοινωφελούς χαρακτήρος, διοικητών ή υποδιοικητών μεγάλων Δημοσίων Οργανισμών, Τραπεζών ή Δημοσίων Επιχειρήσεων, ειδικών επιστημόνων και επιλέκτων μελών της Ελληνικής Κοινωνίας. 2.Ο διορισμός του Προέδρου, του Αντιπροέδρου, του Γενικού Γραμματέως και των μελών της Κεντρικής Επιτροπής προς αποκατάστασιν απόρων κορασίδων και νεανίδων γίνεται δια κοινής αποφάσεως του Πρωθυπουργού και του Υπουργού Κοινωνικών Υπηρεσιών, δημοσιευομένης δια της Εφημερίδος της Κυβερνήσεως. 3.Η θητεία του Προέδρου, του Αντιπροέδρου, του Γενικού Γραμματέως και των μελών της Κεντρικής Επιτροπής ορίζεται τριετής. Η δι’ οιονδήποτε λόγον αντικατάστασις μέλους τινός γίνεται δια το υπόλοιπον του χρόνου της θητείας του μέλους εις αντικατάστασιν του οποίου διορίζεται. Δια λόγους αναγομένους εις το γενικώτερον συμφέρον δύναται να απαλλαγή μέλος της Κεντρικής Επιτροπής των καθηκόντων του και προ της λήξεως της θητείας του. Άρθρ.2.-1.Η θητεία της υφισταμένης Κεντρικής Επιτροπής προς αποκατάστασιν απόρων κορασίδων και νεανίδων κηρύσσεται λήξασα. 2.Η ισχύς του παρόντος άρχεται από της δημοσιεύσεως εις την Εφημερίδα της Κυβερνήσεως. Εις τους αυτούς Πρωθυπουργόν και Υπουργόν Κοινωνικών Υπηρεσιών ανατίθεμεν την δημοσίευσιν και εκτέλεσιν του παρόντος Δ/τος.   35.Δ.κ.5 Αποκατάστασις απόρων κορασίδων   703